**Cap. 12. Banii. Creditul și dobânda**

**12.1. Banii**

***12.1.1. Conceptul de bani***

Definiție: *Banii* reprezintă un echivalent general al tuturor mărfurilor din piață, fiind un mijloc de plată unanim acceptat.

*!!! La origine, banii sunt tot o marfă (a se vedea însemnele pre-monetare)*

*!!! Deși termenul de bani și cel de monedă se pot confunda, banii în sens larg includ pe lângă monedă și alte active precum efecte comerciale sau titluri financiare, sau alte active ce pot intermedia plățile din economie.*

***12.1.2. Tipuri de bani***

* Banii marfă (însemnele pre-monetare), au apărut înaintea monedei propriu-zise, fiind specifici unei anumite zone geografice. Ei reprezentau practic (și mai reprezintă încă pentru anumite triburi sub-sahariene) bunuri sau obiecte ce facilitau schimbul și a căror valoare era acceptată și cunoscută de comunitate. Sunt incluse aici piei de animale, vârfuri de săgeți, sau alte obiecte considerate prețioase într-un anumit cadru cultural.
* Banii de metal (moneda metalică) a apărut în secolul X î.Hr. pentru prima dată în China, iar pe teritoriul european abia în secolul IV î.Hr. La început moneda metalică nu avea o formă și greutate regulată. Ulterior, odată cu apariția statului, dreptul de a “bate” monedă a revenit suveranului, iar moneda a fost standardizată. Metalele folosite au fost cuprul și plumbul, ulterior aurul și argintul (valoare intrinsecă), iar recent avem monedă din aliaje. Moneda metalică este cea mai “bate” forma de bani cunoscută.
* Bancnota (moneda fiduciară) a apărut și a devenit comună abia în secolul XIX odată cu apariția majorității băncilor centrale din țările dezvoltate. Aceste bănci ale statului garantează valoarea monedei respective (care nu are o valoare intrinsecă), iar necesitatea apariției bancnotei a apărut pe fondul intensificării schimburilor comerciale, mai ales a celor internaționale. Valoarea bancnotelor și mai ales costurile reduse de transport au făcut ca această formă de bani să se impună în prima jumătate a secolului XX.
* Banii de cont (moneda scripturală) reprezintă înscrisuri în conturi bancare. Aceste înscrisuri provin din depozite bancare, sau din creditele acordate clienților. Crearea monedei de cont contribuie la asigurarea unei proporții necesare între cantitatea de masă monetară existentă în circulație pe de o parte, şi volumul bunurilor şi serviciilor tranzacționate pe de altă parte.
* Moneda electronică (cardul bancar) – reprezintă o combinație a monedei clasice și celei scripturale.

*!!! Monedele virtuale sau “peudo-monedele” (bitcoin, litcoin, etc.) nu reprezintă monede propriu-zise, pe de o parte pentru că valoarea lor nu este garantată de stat, iar pe de altă parte pentru că nu reprezintă un mijloc de plată unanim acceptat. Sunt mai degrabă active tranzacționate în scop speculativ.*

***12.1.3. Funcțiile banilor***

* Mijloc de schimb – banii facilitează desfășurarea tranzacțiilor din piață. Ei servesc drept contrapartidă între cererea şi oferta de bunuri comercializate.
* Mijloc de măsurare a activității economice (etalon al valorii) – banii măsoară valoarea bunurilor şi serviciilor tranzacționate. Tot în bani sunt exprimate prețurile și rezultatele activității
* Mijloc de rezervă – banii facilitează economisirea. Între două tranzacții, moneda servește ca rezervă a valorii, a puterii ei de cumpărare.

***12.1.4. Caracteristicile banilor***

* General acceptați la plată (valoarea lor este garantată de stat)
* Durabilitate diferită (moneda metalică are o durabilitate mai mare comparativ cu bancnota, se uzează mai ușor, în timp ce banii scripturali nu prezintă această caracteristică)
* Portabilitate și divizibilitate (ban, cent, etc.)
* Risc de imitare (falsificare)

**12.2. Creditul și dobânda**

***12.2.1. Activitatea de creditare***

Definiție: *Creditul* este operațiunea bănească de acordare a unui împrumut.

!!! Activitatea de creditare este condiționată de procesul de economisire și investiții.

Categorii de credite:

* bancare (acordate de bănci),
* comerciale (creditul client, respectiv furnizor),
* obligatare (împrumuturi contractate prin emisiune de obligațiuni)

Părțile unui contract de creditare sunt:

* creditorul (cel care acordă împrumutul),
* debitorul (cel care accesează împrumutul) și
* costul (dobânda)

**12.2.2. Dobânda: definiție, indicatori, factori de influență ai ratei dobânzii**

Definiție: *Dobânda* este plata acordată pentru împrumutul de capital sau suma ce revine celui care renunță la lichidități pentru o perioadă de timp

Indicatorii dobânzii, creditului și activității bancare:

1. Mărimea dobânzii

a) Mărimea dobânzii simple sau fără capitalizare (Ds)

Ds = S0 \* i \* n (12.1)

Unde: S0 = suma inițială, i = rată dobânzii (randament ce se exprimă întotdeauna anual – i = Ds/S0 aici), n = numărul de ani

*!!! În cazul depozitelor bancare la termen, n poate fi exprimat în luni sau zile, cazi în care ecuația (12.1) devine Ds = (S0 \* i \* n)/12 sau Ds = (S0 \* i \* n)/360.*

Sns = S0 + Ds (12.2)

unde: Sns = suma deținută sau după caz de plată după n perioade folosind dobânda simplă.

b) Mărimea dobânzii compuse sau cu capitalizare (Dc)

*!!! Capitalizarea împrumutului înseamnă adăugarea dobânzii la suma inițială și calculul în perioada următoare a unei dobânzi, inclusiv la dobânda obținută în perioada precedentă (ex – Dt2 = i(S0+Dt1)).*

Dc = S0(1+ i)n - S0 (12.3)

Snc = S0 + Dc (12.4)

sau

Snc = S0(1+ i)n (12.5)

Unde: Snc = suma deținută sau după caz de plată după n perioade folosind dobânda compusă.

1. Metode de rambursare a creditelor

*!!! Pentru simplificare, formulele vizează rate anuale sau anuități. În mod obișnuit ratele la credite se plătesc lunar, caz în care toate mărimile se împart la 12 (cu excepția ratei dobânzii, care arată întotdeauna randamentul anual).*

a) Metoda amortismentelor constante (părți egale din creditul inițial rambursate periodic)

R = A + D (12.6)

unde: R = rata la credit, A = amortismentul sau „principalul” (aici constant), D = Dobânda

A = S0 / n (12.7)

unde: S0 = suma inițială împrumutată, n = numărul de ani pentru care a fost acordat creditul

D = Sr \* i (12.8)

unde: D = dobânda periodică, i = rata dobânzii, Sr = suma (creditul) rămasă de rambursat până la scadență.

A

D

R

b) Metoda ratelor constante (metoda uzuală)

R = S0 \* FRC (12.9)

unde: FRC = factorul de recuperare a creditului

(12.10)

Și aici D = Sr \* i, iar

A = R – D (12.11)

R

A

D

1. Indicatori bancari

a) Câștigul băncii (Cb)

Cb = Dî – Dp (12.12)

unde: Dî = dobânda încasată (activă, la credite), Dp = dobânda plătită (pasivă, la depozite)

b) Profitul băncii (Prb)

Prb = Cb – Chb (12.13)

unde: Chb = cheltuielile de funcționare ale băncii.

1. Factori de influență ai ratei dobânzii

* Politica monetară – rata de referință influențează dobânzile practicate de bănci
* Inflația – o inflație ridicată atrage după sine o creștere a ratelor dobânzii
* Înclinația spre economisire – dacă este ridicată, rata dobânzii scade
* Raportul dintre cererea și oferta de credite.