**Cap. 8. Prețurile bunurilor și serviciilor**

**8.1. Concept, funcții și tipologia prețurilor**

***8.1.1. Concept***

Definiție: *Prețul* este cantitatea de monedă plătită pe piață pentru achiziționarea unei unități dintr-un bun sau serviciu (Aristotel – unități de măsură a bunurilor)

*!!! Pot fi exprimate în bani sau nu (totodată, nu toate plățile în bani reprezintă prețuri – a se vedea impozitele).*

***8.1.2. Funcții***

* Evaluare în bani a bunurilor și serviciilor – prețurile se formează în urma unui schimb între un bun real și unul abstract (banii)
* Măsurarea rezultatelor economice – prețurile contribuie la determinarea costurilor de producție (ex – prețurile materiilor prime) și a veniturilor înregistrate de firme
* Reglare spontană a activității economice – prin evoluția lor oscilantă prețurile transmit semnale în piață care reglează raportul cerere-ofertă și care stimulează mediul concurențial
* Pârghie economică – statul poate interveni în economie prin intermediul unor prețuri administrate, în scopul protejării unor categorii de consumatori, plafonării profitului unor companii sau stimulării anumitor sectoare de activitate în detrimentul altora.

***8.1.3. Tipologie***

* Natura și obiectul pieței:

1. prețurile bunurilor și serviciilor,
2. factorilor de producție (ex – salariul este prețul muncii),
3. banilor (ex – cursul de schimb este prețul unei monede exprimat într-o altă monedă).

* Modul în care se formează:

1. libere, care se formează exclusiv prin confruntarea cererii și ofertei,
2. administrate, care sunt stabilite de stat (spre exemplu, prin intermediul unei agenții de reglementare a prețurilor și tarifelor).

* Mod de calcul:

1. postcalcul, presupunând stabilirea prețurilor pornind de la calculul costurilor înregistrate,
2. antecalcul, presupunând practicarea unor prețuri dictate de piață și stabilirea unei marje de profit în funcție de acestea,
3. prognozate sau anticipate în funcție de evoluția cererii și ofertei.

*!!! Evoluția prețurilor este influențată de cerere și ofertă, informație, condițiile de piață, curs valutar, etc.*

**8.2. Formarea prețurilor în diverse categorii de piețe**

***8.2.1. Formarea prețurilor pe piața cu concurență perfectă***

* Prețurile se formează exclusiv pe baza cererii și ofertei (prețuri de echilibru)
* La prețul de echilibru cererea este egală cu ofertă, iar orice decalaj între cerere și ofertă implică modificarea prețului de echilibru
* Prețul de echilibru este dat de piață și asigură în același timp maximizarea profitului și a satisfacției consumatorilor

C0

Pv

C1

O

Pv0

Pv1

Q

Q0

Q1

*!!! Spre exemplu, în cazul figurii de mai sus se observă că în t0 prețul de echilibru, obținut prin egalitatea dintre cerere și ofertă este Pv0. În t1 cererea pentru produsul respectiv scade și prin urmare se ajustează și nivelul ofertei, caz în care nivelul noului preț de echilibru este Pv1.*

***8.2.2. Formarea prețurilor pe piața cu concurență de monopol***

* Monopolul înseamnă un singur producător sau furnizor în piață și apare când oferta nu are substituenți apropiați
* Firma aflată în situația de monopol poate controla atât prețul cât și cantitatea dar nu pe ambele în același timp (dacă stabilește prețul, cantitatea vândută este stabilită de cerere și invers, dacă stabilește cantitatea ce se dorește a fi vândută, va trebui să modifice prețul astfel încât să producă o ajustare a cererii)
* Maximizarea profitului în situație de monopol implică tot Cmg < Pv. Cu alte cuvinte, pentru ca o firmă aflată în situație de monopol să-și maximizeze profitul, ea poate crește volumul producției până când costul marginal egalează prețul de vânzare.

***8.2.3. Formarea prețurilor pe piața cu concurență de oligopol***

* Oligopolul este caracterizat de prezența a câțiva producători, care trebuie să țină seama de acțiunile celorlalți atunci când stabilesc strategia de piață
* Concurența nu se manifestă prin preț aici, ci prin diversificarea producției, servicii complexe oferite clienților, etc.
* Prețul se stabilește tacit de către producători iar in cazul în care există o companie dominantă (lider), celelalte firme își adaptează strategia de preț în funcție de ceea ce stabilește liderul pieței.

*!!! În condițiile în care s-ar practica prețuri mai mari decât ale liderului volumul vânzărilor ar scădea drastic, iar în condițiile în care se practică preșuri mai mici, se va intra într-o competiție directă în materie de prețuri cu firma dominantă (o astfel de strategie nu avantajează firmele cu o putere financiară mai mică).*

**8.3. Nivelul general al prețurilor: inflația**

* Definiție: inflația reprezintă creșterea generalizată a preșurilor din economie, însoțită de scăderea puterii de cumpărare a banilor.
* Implicațiile inflației:

1. duce la deteriorarea puterii de cumpărare a agenților economici,
2. contribuie la scumpirea creditelor (atrage creșterea ratelor dobânzii) și la deprecierea valorii monedei naționale,
3. favorizează debitorii în detrimentul creditorilor, atunci când se practică rate fixe ale dobânzii,
4. favorizează în anumite condiții statul, acționând ca un impozit suplimentar,
5. împiedică creșterea economică prin blocarea investițiilor și consumului.

* Cauzele și formele inflației

1. inflația prin cerere, se înregistrează când cererea globală pe piață este excedentară ofertei, din cauza unor capacități de producție limitată comparativ cu veniturile consumatorilor,
2. inflația prin ofertă, sau prin costuri, se înregistrează atunci când anumite materii prime de baza devin rare, sau atunci când, spre exemplu, se înregistrează creșteri importante la produsele energetice, care se regăsesc în structura prețurilor majorității produselor din piață,
3. inflația prin credit, unde apare o creștere a consumului pe fondul creșterii excesive a volumului creditelor,
4. inflația importată, când prin intermediul comerțului internațional se produce o ajustarea a prețurilor din țara de origine a produselor, la cele din țara de destinație.

* Măsurarea inflației – se face în raport cu nivelul general al prețurilor

(8.1)

(8.2)

Unde: este nivelul general al prețurilor, este indicele general al prețurilor (indicele prețurilor de consum – IPC sau deflatorul PIB), reprezintă rata inflației.

*!!! În practică, în locul indicelui general al prețurilor se folosește IPC, urmărindu-se lunar valoarea unui coș virtual de produse, ce caracterizează consumul gospodăriilor dintr-o anumită țară.*